stanford-oval/wikipedia huggingface dataset:
לקות שפה
לקריאה נוספת

ד"ר ביירון, ד'. לקות שפתית (SLI). המכון לאבחון, ייעוץ וטיפול
קריזר, ו' (1996). תוכנית לפיתוח המודעות הפונולוגית של ילדי גן חובה, אוריינות הלכה למעשה, 3
קריזר, ו' (1999). ליקויי שפה בגיל הגן לליקויי למידה בגיל בית הספר. מכללת גורדון לחינוך
זנדברג, ש' (2001). אוצר המילים הבסיסי בהבעה של ילדים שומעים ולקויי שמיעה דוברי עברית בגילאי 4 שנים. ד"ש – דיבור ושמיעה, 23, 147-115
דין, י'. (2002). זכות השתיקה – אילמות סלקטיבית, הילדים השותקים בגן. הד הגן, 67(2), 51-40
כהן-מימרן, ר'. (2004). תרומת חקר העיבוד השמיעתי בקרב ילדים לקויי קריאה עם ובלי לקות שפה. דש: דיבור שפה ושמיעה, 67-83
חגי ע' (2005). ילד שלי מיוחד. בן שמן: מודן הוצאה לאור
ישי-קרין, נ. (2006). "לקות שפתית (SLI) והקשר שלה להפרעת קשב (ADHD), דיסלקסיה ומוטוריקה (DCD)". באתר פסיכולוגיה עברית
רום, א', צור, ב' וקריזר, ו' (2009). שפה וקוץ בה: לקויות תקשורת, שפה ודיבור אצל ילדים . תל אביב: מכון מופ"ת, 371.914 רום. 11
ביגמן, ז' ,פריד, ט (2010). "הוראת מקרא ומשנה לתלמידים בעלי לקות למידה שפתית המשתלבים בכיתה רגילה: תוכנית להכשרת מורים." ספר עמדות: וחי אחיך עמך (קבץ): הוצאת מכללת אורות ישראל, אלקנה-רחובות, 2010, 35
צור, ב' סגל, מ', רום, א' (2012). והילד אומר : רכישת שפה והתקשורת בילדות. תל אביב: מכון מופ"ת
ענתבי, א', בירן, מ, (2017). "על פעלים ומשלימים: מידע משלימי אצל ילדים צעירים - עם ליקוי שפתי ועם התפתחות תקינה." שפה ומוח, : 52
הערות שוליים

↑  American Psychiatric Association - APA, (2013). DIAGNOSTIC AND STATISTICAL MANUAL OF MENTAL DISORDERS, FIFTH EDITION - DSM 5.
1 2 3 4 5 6 7 8 9  ישי-קרין, נופר (2007). הקשר בין זיכרון עבודה מילולי (ולא חזותי-מרחבי) לבין לקות בקריאה ולקות שפתית. מאתר פסיכולוגיה עברית.
↑  שלמה קניאל, (2006). חינוך לחשיבה: חינוך קוגניטיבי לשליטה על התודעה. רעננה: רמות.
1 2 3 4 5 6 7 8 9  נופר ישי-קרין, (2006). לקות שפתית (SLI) והקשר שלה להפרעת קשב (ADHD), דיסלקסיה ומוטוריקה (DCD). מתוך אתר פסיכולוגיה עברית.
1 2  קוזמינסקי לאה (2004). מדברים בעד עצמם - סינגור עצמי של לומדים עם לקויות למידה. הוצאת יסוד ומכון מופ"ת
↑  קריזר, ו' (1990). אוריינות הלכה למעשה. הוצאת מכללת גורדון לחינוך, חיפה, כרך 6, 70-82.
| --- | --- |
בקרת זהויות :  NKC: ph161657
מדד קרינת על-סגול

מדד קרינת על-סגול, מדד קרינה אולטרה סגולה או מדד קרינת UV (באנגלית: Ultraviolet index) הוא מדד של עוצמת קרינת על-סגול (UV) העלולה לגרום לכווית שמש. המדד תקף למקום ולזמן מסוים. המדד פותח על ידי מדענים קנדיים ב-1992, וב-1994 אומץ על ידי ארגון הבריאות העולמי והארגון המטאורולוגי העולמי. שימושו העיקרי הוא בתחזיות יומיות המכוונות לציבור, וזמין יותר ויותר בתחזיות לפי שעה.
המדד מוצג בקנה מידה ליניארי פתוח, ביחס ישר לעוצמת קרינת UV שגורמת לכוויות שמש. לדוגמה, אם אדם בעל עור בהיר (ללא קרם הגנה) מתחיל לקבל כוויות שמש כעבור 30 דקות במדד ברמה 6, אז אותו אדם צפוי לקבל כוויות כעבור 15 דקות במדד ברמה 12 - כפול במדד, כפול במהירות.
המטרה של המדד היא לעזור לאנשים להתגונן בצורה יעילה מקרינת שמש, אשר יש בה תועלת בריאותית כאשר החשיפה היא מתונה, אך חשיפה ממושכת גורמת לכוויות שמש, הזדקנות העור, פגיעה ב-DNA, סרטן העור ופגיעה בעין כקטרקט. ארגוני בריאות ממליצים על שימוש באמצעי הגנה בחשיפה ממושכת לרמת קרינה מדרגה 3 ומעלה.
תיאור

המדד מוצג בקנה מידה ליניארי, בו ערכים גבוהים מייצגים סיכון גדול יותר לכוויית שמש. רמה 0 מייצגת מצב ללא קרינה כלל (לילה). רמה 10 תוכננה במקור לייצג את אור השמש בצהרי יום קיץ עם שמים בהירים, הנפוצים בקווי רוחב טרופיים, בהרים, ובאזורים עם דלדול שכבת האוזון מעל הממוצע. מיטות שיזוף רבות מייצרות קרינת על-סגול גבוהה יותר. מת המדד הגבוהה ביותר שנמדדה הייתה 43.3, בהר הגעש Licancabur אשר בבוליביה בגובה פני הקרקע נמדד (ב-29 בדצמבר 2003). יש החולקים על דיוק מדידה זו.
בעוד שמדד הקרינה יכול להיות מחושב באמצעות מכשירי מדידה ניידים, אשר מבצעים מדידה ישירה של קרינת על-סגול במקום מסוים, הערכים הנמסרים בתחזיות מבוססים לרוב על מודל ממוחשב. על אף שלעיתים התחזית לא נכונה (במיוחד כאשר ישנם שינויים פתאומיים בכמות העננים), שגיאת החיזוי הנפוצה היא בטווח של ±1.
כאשר המדד מוצג על בסיס יומי, הוא מייצג את עוצמת הקרינה סביב הזמן בו השמש נמצאת בשיא גובהה במהלך היום, בצהריים. נקודה זה מתרחשת בדרך כלל בין השעות 11:30 ל-12:30, או בין 12:30 ל-13:30 באזורים בהם מופעל שעון קיץ. התחזית מבוצעת על ידי מודל שלוקח בחשבון השפעות של מרחק וגובה השמש, שכבת האוזון, מצב העננים, זיהום אוויר ומידת האלבדו מפני השטח וגובה פני הקרקע. החישובים משוקללים לטובת אורכי גל על-סגול שלהם העור האנושי הוא הרגיש ביותר.
איך משתמשים במדד

ההמלצות להגנה הן:
| מדד הקרינה | צבע | סיכון של פגיעה מחשיפה לשמש ללא הגנה, למבוגר הממוצע | המלצות להתגוננות |
| --- | --- | --- | --- |
| 0-2.9 | ירוק | "נמוך" | להרכיב משקפי שמש בימים בהירים, למרוח קרם הגנה אם יש שלג על הקרקע שגורם להשתקפות הקרינה, או אם יש עור בהיר. |
| 3-5.9 | צהוב | "בינוני" | ללבוש בגדים ארוכים אם שוהים בחוץ. להישאר במקום מוצל בצהריים, הזמן שבו השמש חזקה ביותר. |
| 6-7.9 | כתום | "גבוה" | לכסות את הגוף בלבוש מיוחד המגן מפני קרינת על-סגול, להשתמש בקרם הגנה בעל מקדם 30 SPF לפחות, לחבוש כובע, להפחית את זמן השהייה בשמש למינימום האפשרי ולהרכיב משקפי שמש. |
| 8-10.9 | אדום | "גבוה מאוד" | להשתמש בקרם הגנה בעל מקדם 30 SPF לפחות, ללבוש חולצה, להרכיב משקפי שמש ולחבוש כובע רחב. להפחית את זמן השהייה בשמש למינימום האפשרי. |
| 11+ | סגול | "קיצוני" | יש לנקוט בכל אמצעי ההגנה: קרם הגנה בעל מקדם 30 SPF לפחות, בגדים ארוכים, משקפי שמש, כובע רחב. להפחית את זמן השהייה בשמש למינימום האפשרי. |
ראו גם

ויטמין D
דוגמה לשינויים ברמת הקרינה בהתבסס על החודש והשעה במהלך השנה.
מארי אליזבת' ברבר

| --- | --- |

 לידה:  5 בינואר 1818 הממלכה המאוחדת וילטשייר, הממלכה המאוחדת 
 פטירה:  4 בספטמבר 1899 (בגיל 81) דרום אפריקה פייטרמריצברג (אנ'), דרום אפריקה 
 ענף מדעי:  בוטניקה, אורניתולוגיה, אנטומולוגיה
 מקום מגורים:  דרום אפריקה דרום אפריקה
 בן זוג:  פרדריק ויליאם ברבר
 צאצאים:  Frederick Hugh Barber, Henry Barber 
 
מארי אליזבת' ברבר (באנגלית: Mary Elizabeth Barber ; 5 בינואר 1818 – 4 בספטמבר 1899) הייתה מדענית חובבת חלוצית של המאה התשע עשרה. ללא השכלה פורמלית, היא קנתה לעצמה מוניטין בבוטניקה, אורניתולוגיה ואנטומולוגיה. היא הייתה גם משוררת וציירת מוכשרת ואיירה את תרומותיה המדעיות שפורסמו על ידי חברות מלומדות כמו האגודה האנטומולוגית המלכותית בלונדון (אנ'), הגנים הבוטניים המלכותיים בקיו, והאגודה הלינאית של לונדון. היא נבחרה לחברה האורניתולוגית ההונגרית (אנ') וכמה ממאמריה תורגמו להונגרית.
ביוגרפיה

ברבר נולדה כמארי אליזבת' בוקר בכפר דרום ניוטון, וילטשייר שבאנגליה ב-5 בינואר 1818. היא הייתה התשיעית מתוך אחד עשר ילדים ובתם הראשונה של מיילס ואנה מריה בוקר. כשברבר הייתה בת שנתיים משפחתה עברה למושבת הכף שבדרום אפריקה יחד עם מתיישבים בריטים אחרים. אלו רצו לנצל את הצעת ממשלת בריטניה של 100 דונם אדמה לכל אדם מעל גיל 18 שהסכים להגר למושבת הכף. משפחת באוקר קיבלה אדמות באלבני, ליד גרהאמסטאון והתיישבה בחוות ת'רפילד באלבני תחתית.
ברבר קיבלה השכלה בסיסית בבית ספר חווה שהוקם על ידי אביה ופיתחה עניין בחקר הטבע ולאחר מכן בארכאולוגיה. המנטור שלה במהלך נעוריה היה אחיה הגדול, ג'ון מ. בווקר, שאיתו היא חקרה את הגאולוגיה והמאובנים המקומיים. היא חלקה את תחומי העניין שלה גם עם קרובי משפחה אחרים, במיוחד אחיה הצעיר ג'יימס הנרי באוקר (אנ'). שניים מאחיה הגדולים, תומאס הולדן באוקר (אנ') ואוקטביוס, הפכו מאוחר יותר לאספנים מוקדמים של חפצים ארכאולוגיים. היא חלקה את אהבתה לטבע עם כל משפחתה, אך פרסום הספר "סוגים של צמחים דרום אפריקאים", שנכתב על ידי הבוטניקאי האירי ויליאם הנרי הארווי (אנ') בשנת 1838, שינה את חייה. היא הוקסמה מהפרקים על מבנה הצמחים וטקסונומיה לינאית, ונענתה לבקשת המחבר לדגימות כדי שיוכל להתחיל לתעד את צמחיית מושבת הכף.
ההתכתבויות המתמשכות שלה עם הארווי התרחשו בתקופה בה לא היה מקובל בדרך כלל לנשים לנהל דיון מדעי. אכן, בהתחלה היא לא חשפה את היותה אישה. היא נהנתה מחופש חסר תקדים מבחינה זו, בין השאר משום שהיא שוחררה מהתרבות הוויקטוריאנית המגבילה יחסית במדינת מולדתה, אך גם בגלל עידודו של אביה והאידיאלים הטרם וויקטוריאניים שהוא נשא מתקופה בה נשים נהנו מקול חופשי יותר. היא הפכה לאחת הספקיות העיקריות של הארווי של צמחים מדרום אפריקה וסייעה לו גם במתן שמות וסיווגם של מינים רבים. במהלך התכתבות של כמעט 30 שנה, היא שלחה להארווי כ-1,000 מינים עם הערות על כל אחד מהם.
מרי נישאה לפרדריק וו. ברבר בשנת 1845 וזמן מה לאחר מלחמת הגבול השביעית (1846–1847) הם התיישבו בחוות היילנדס, ליד גרהאמסטאון.
ביוגרפיה > בוטניקה

ברבר תרמה רבות למדע הבוטני של התקופה באמצעות אוספיה ותצפיות מדעיות על החי והצומח בדרום אפריקה. כתוצאה מכך נקראו כמה מיני צמחים על שמה. היא ואחיה ג'יימס, שלחו מינים רבים של צמחים שלא היו ידועים בעבר לעשבייה בטריניטי קולג', ולגנים הבוטניים המלכותיים שבשכונת קיו.
הצמח "ברברה אלואידנדרון" (עץ אלוורה) התגלה לראשונה על ידי ברבר, שאספה צמחים בטרנסקאי לשעבר (נכון ל-2021 חלק מדרום אפריקה). היא שלחה דגימות של הצמח ופרחיו לגנים הבוטניים המלכותיים בשכונת קיו, ושם, בשנת 1847 ויליאם טרנר ת'יסלטון-דייר (אנ') נתן לצמח שם זה לכבודה.
בנוסף, היא גילתה את הפרח "Lotononis harveyi " שמכונה גם "היופי של גברת ברבר" אשר נקרא על שמה.
ביוגרפיה > אנטומולוגיה

ברבר פיתחה עניין באנטומולוגיה, ויחד עם אחיה, ג'יימס הנרי בוקר, היא החלה בתיעוד עשים ופרפרים. היא יצרה קשר עם האנטומולוג רולאן טרימן בשנת 1863 כדי לחלוק איתו את תגליותיה. תצפיותיה וכתביה תרמו לדיוניו של צ'ארלס דרווין על תפקיד העש בהאבקת סחלבים. הוא אף ביקש את עזרתה במחקריו על ביטוי הרגשות אצל אנשים ובעלי חיים והיא קיבלה ממנו עותק של ספר בנושא שהוא פרסם בשנת 1872.
מארי אליזבת' ברבר נפטרה בפייטרמריצברג (אנ') שבדרום אפריקה ב-4 בספטמבר 1899, כשהיא בת 81.
הערות שוליים

↑  Mary Elizabeth Barber, pioneer naturalist, dies
↑  The Bowker Children
1 2 3 4 5  3. Shaping Natural History and Settler Society- Mary Elizabeth Barber and the Nineteenth-Century Cape
1 2 3  S2A3 Biographical Database of Southern African Science
↑  The Rise of Conservation in South Africa
↑  Legacy of South Africa's First Female Botanist Reaffirmed after 147 Years
| --- | --- |
בקרת זהויות :  Botanist: M.E.Barber  GND: 1200583310  ISNI: 0000 0005 1331 5420  LCCN: no2021107627  SUDOC: 258452501  VIAF: 517157527420527300002   WorldCat (עם VIAF): 517157527420527300002 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מארי אליזבת' ברבר".
צ'ימה

| --- | --- |

 מבוסס על:  LEGO Legends of Chima
 סוגה:  אקשן, פנטזיה, הרפתקה
 יוצרים:  Tommy Andreasen, Thomas Sørensen, Thomas Fenger
 כותבים:  John Derevlany
 בימוי:  Peder Pedersen 
 מדבבים:  Dave Pettitt Kim Hasper Michael Patric Sonja Spuhl בפסקה זו רשומה אחת נוספת שטרם תורגמה 
 מדבבים בעברית:  דן שצבר, תום שוורצבר, עמי מנדלמן, לורה שופוב, מייה קדוש, לירון לב, דוריאל זוהר, דדי זהר, טליה ברקאי, גדי לוי, אורנה כץ, דור סרוג, אמנון וולף, ג'ן פריימן
 ארץ מקור:  קנדה, דנמרק
 מספר עונות:  3
 מספר פרקים:  41
 הפקה
 הפצה:  Cartoon Network
 מוזיקה:  Anthony Lledo 
 שידור
 רשת שידור:  Cartoon Network 
 רשת שידור בישראל:  ניקולודיון ערוץ זום
 תקופת שידור מקורית:  16 בינואר 2013 – 22 בנובמבר 2014 
 קישורים חיצוניים
 אתר רשמי
 דף התוכנית ב-IMDb
 
האגדה של צ'ימה (אנגלית:Legends of Chima) היא סדרת אנימציה ממוחשבת לילדים המבוססת על סדרת צעצועי Legends of Chima של חברת לגו. שידורי הסדרה החלו בארצות הברית ב-16 בינואר 2013.
בישראל הסדרה שודרה לראשונה בערוץ ניקולודיאון בשנים 2013–2015.
לסדרה הופקו שלוש עונות. שידור העונה הראשונה החל ב-16 בינואר 2013, העונה השנייה החלה ב-15 במרץ 2014 והשלישית, ב-9 באוגוסט 2014.
לסדרה תוכננו עוד עונות אבל היא נזנחה עקב ביקורות נמוכות.
עלילה

במרכז הסדרה ממלכת צ'ימה הקסומה, בעבר גן עדן קסום שתושביו, חיות דמויות אנוש, חיו יחדיו בשלום. האוטופיה מגיעה לקיצה עם פלישתו של שבט ברברים המוביל את הממלכה למלחמת אזרחים.
עלילה > עונה 1 - כוחו של הצ'י

כשהנסיך קרייגר הצעיר מאבד את הוריו בערוץ העומק הנצחי והופך למלך שבט התנינים, אחותו משתמשת בצמח מיוחד כדי לאלץ אותו לפתוח מלחמה בין העמים. חברו הטוב לשעבר, הנסיך לאבאל משבט האריות, נאלץ להופך לאויבו המר.
כך פורצת מלחמה איומה בין שמונת שבטי החיות על הצ'י החזק, חומר שיכול גם לקיים וגם להרוס את החיים בממלכה.
עלילה > עונה 2 - המשימה של החיות האגדיות

כאשר השבטים האפלים מנצלים את המלחמה כדי לגנוב את הצ'י מהר קאבורה על ידי חסימת המפלים, שמונה גיבורים צריכים לצאת למסע אל האדמות המרוחקות כדי להציל את שמונת החיות האגדיות.
רק אם יצליחו במשימה מפלי הצ'י ימשיכו לזרום והשלווה תחזור לממלכה.
עלילה > עונה 3 - האגדה של צ'י האש

בעבר, לפני ששבטי צ'ימה התפתחו התחוללה מלחמה בין שבט הציידים לבין שבטי האש, כדי לנצח במלחמה שבט עוף החול ביצע את "המאור הגדול" כדי לכלוא את שבט הציידים בתרדמת ארוכה ולהחזיר את השלום לעולם.
בעקבות אירועי העונה הקודמת, שבטי הציידים העתיקים מתעוררים מתרדמתם ומאיימים להקפיא את כל צ'ימה, גיבורי צ'ימה חייבים למצוא את כנפי האש בעזרת שבטי האש האגדיים ולהשיג את כוחו של צ'י האש, רק כך יוכלו השבטים של צ'ימה להשיב מלחמה ולהציל את הממלכה.
באיפילוג מתגלה שצ'ימה היא ממלכה של אי צף ענק המרחף מעל עולם לא ידוע וגדול עוד יותר.
דמויות בצ'ימה

בצ'ימה ישנם תשעה שבטים של חיות רגילות, שלושה שבטים של חיות אפלות שקיימות בערוץ העומק הנצחי, ארבעה שבטים קדמונים שהשתחררו מהקרח ושני שבטי אש בנוסף קיימים גם דמויות שלא שייכות לאף אחת מהשבטים.
דמויות בצ'ימה > דמויות ראשיות

לאבל - הנסיך של שבט האריות הגיבור הראשי של הסדרה.
אריס - הבת של מנהיג העייטים, חברה טובה של לאבל ואחת מהגיבורים בעונה השנייה.
גורזן - שייך לשבט הגורילות, חבר של לאבל ואחד הגיבורים בעונה השנייה.
קראגר - הנסיך של שבט התנינים, והחבר הכי טוב של לאבל. במהלך העונה הראשונה נשלט על ידי אחותו ונהיה נבל אך חוזר לעצמו לאחר העונה הראשונה.
ווריז - מלך הזאבים, הופך לאחד הגיבורים בעונה השנייה.
רייזאר - נסיך העורבים, הופך לאחד הגיבורים בעונה השנייה.
בלדויק - הנסיך של שבט הדובים חבר של לאבל ומצטרף אל הגיבורים בעונה השנייה.
רוגון - שייך לשבט הקרנפים אחד מהגיבורים בעונה השנייה.
פלינקס - הילד היחיד בשבט הפניקס.
לאיילה - לביאה נסיכת נמרי האש. הבת המאומצת של טורמק.
דמויות בצ'ימה > דמויות משנה

לגרביס- מלך האריות ואבא של לאבל ואח של לאברטוס.
לאברטוס/רוח צל - לוחם, אחיו של לגרביס. הורחק מצ'ימה בעקבות מעשה שעשה בלית ברירה ולכן הוא גר באדמות המרוחקות.
קרומינוס - המלך של שבט התנינים.
קרונקט - המלכה של שבט התנינים.
ביזר - המנהיג של שבט הבונים.
פלומינוקס - מלך שבט הפניקס, בעבר, על מנת לשמור על בנו, פלינקס, בגד בפיניקס, ובמקום שהציידים נרפאו, הם קפאו.
טומרק/פנתר - אביה של לאילה והשובר של מפת כנפי האש.
דמויות בצ'ימה > נבלים

קרולר - הנסיכה של שבט התנינים, בתם של קרומינוס וקרונקט, ואחותו התאומה של קראגר. הנבלה המשנית של העונה הראשונה.
סקורם - המלך של שבט העקרבים. הנבל הראשי של העונה השנייה.
ספינלין - המלכה של העכבישים. בעלת צורת עכביש. הנבלה המשנית של העונה השנייה.
סר פאנגר - מלך שבט הטיגריסים והציידים. הנבל הראשי של העונה השלישית. היה בעבר אחד התלמידים המוצלחים של הפיניקס.
מאולה - מלכת הממותות היועצת של סר פאנגר.
ביקורות על הסדרה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  דרוש מקור
הלוגו של העונה השלישית
מגורי ריונגסונג

| --- | --- |
אין תמונה חופשית
 מידע כללי
 סוג:  ארמון נשיאותי
 מיקום:  יונגסונג 
 מדינה:  קוריאה הצפונית
 בעלים:  קים ג'ונג-און
 הקמה ובנייה
 תקופת הבנייה:  ?–1983
 תאריך פתיחה רשמי:  1983 
 
 קואורדינטות:  39°06′59″N 125°48′21″E﻿ / ﻿39.116377°N 125.805817°E﻿ / 39.116377; 125.805817
  (למפת קוריאה הצפונית מוגדלת) פיונגיאנג המהונג צ'ונגג'ין נאמפו וונסן סינוויג'ו טאנצ'ון קאצ'ון קסונג סריוון הרפובליקה העממית של סין  רו. קוריאה הדרומית  ים יפן הים הצהוב מגורי ריונגסונג(למפת קוריאה הצפונית רגילה) פיונגיאנג המהונג צ'ונגג'ין נאמפו וונסן סינוויג'ו טאנצ'ון קאצ'ון קסונג סריוון הרפובליקה העממית של סין  רו. קוריאה הדרומית  ים יפן הים הצהוב מגורי ריונגסונג
 
מגורי ריונגסונג (בקוריאנית: 룡성 관저) המכונים גם מגורים מס ' 55 (55호 관저) וידועים בפי המקומיים כאחוזת היוקרה המרכזית (주요 고급 저택) הם המתחם הכולל את ארמון הנשיאות של צפון קוריאה, מעונו הרשמי של מנהיג המדינה האבסולוטי קים ג'ונג-און ומשמש גם את שאר בני משפחת קים. מעון הקיץ הרשמי הוא מעון קנגדונג.
מיקום

הארמון ממוקם במחוז ריונגסונג בצפון פיונגיאנג, בסביבות 12 קילומטרים צפון-מזרחית לכיכר קים איל סונג. גודל כלל המתחם הוא בסביבות 12 קילומטרים מרובעים. על פי מאבטחו לשעבר של קים ג'ונג איל, לי יונג-קוק, ישנם לפחות שמונה מתחמי מגורים עבור מנהיגי צפון קוריאה מחוץ לפיונגיאנג.
תיאור

המתחם נבנה על ידי חטיבת הבניה של הצבא הצפון קוריאני, ובנייתו הסתיימה בשנת 1983 תחת שלטונו של קים איל-סונג.
המתחם היה בשימוש מאוחר יותר על ידי קים ג 'ונג-איל, אחותו קים יונג הוי, וגיסו צ'אנג סונג-טק מאוחר יותר בעקבות הצלחתו השלטונית, קים ג'ונג און עבר לגור במתחם.
למתחם מטה מלחמה תת-קרקעי, מוגן על ידי קירות עם מוטות ברזל ובטון ומכוסה בעופרת למקרה של מלחמה גרעינית. ישנן מספר רב של יחידות צבאיות המוצבות כדי להגן על המתחם, וברשותן מספר רב מאוד של נשק קונבנציונלי. האזור מוקף גדר חשמלית, שדות מוקשים, ומרובה בנקודות אבטחה. המטה מחובר למגורי צ'אנגיונג (מגורים מס ' 26) ומגורים אחרים באמצעות מנהרות תת-קרקעיות. תחנת רכבת תת-קרקעית נמצאת גם כן בתוך המגורים במתחם. מלבד בתים גדולים וגנים מטופחים ישנם אגמים מעשי ידי אדם, ומתקני פנאי שונים. עדי ראייה דיווחו על חללי פנים מפוארים עם ריהוט מצועצע, שטיחי קטיפה עמוקים, ונברשות מפוארות.
מתקנים

אולמות אירועים על שפת האגם.
בריכת שחייה בגודל 15 מטרים (49 רגל) וברוחב 50 מטרים (160 רגל) עם מגלשת מים ענקית.
מסלול ריצה אתלטי.
ספא וסאונה.
אורוות סוסים, אזור רכיבה.
מטווח.
מסלול מרוצי סוסים.
הערות שוליים

↑  ‘김정일 저택’ 평양 룡성구역 관저 가능성. DongA Ilbo (בקוריאנית). 12 באוגוסט 2009. נבדק ב-12 בדצמבר 2012. {{cite news}}:  (עזרה)
↑  Windrem, Robert (18 ביוני 2010). "Looking down on Kim Jong Il". MSNBC. אורכב מ-המקור ב-2006-10-26. נבדק ב-12 בדצמבר 2012. {{cite news}}:  (עזרה))
↑  "Kim Jong-il's 'Mt. Ryongnam Range' is succeeded by Kim Jong-un's 'Mt. Ami Range'". Leonid Petrov’s Korea Vision. נבדק ב-12 בדצמבר 2012. {{cite web}}:  (עזרה)
↑  "'Kim Jong-il's House' Spotted on Google Earth". The Chosun Ilbo. 13 באוגוסט 2009. נבדק ב-12 בדצמבר 2012. {{cite news}}:  (עזרה)
↑  "DPRK Leadership Compound (Residence 22)". Wikimapia. נבדק ב-12 בדצמבר 2012. {{cite web}}:  (עזרה)
↑  Han, Young Jin (15 במרץ 2005). "Kim Jong Il, Where He Sleeps and Where He Works". DailyNK. אורכב מ-המקור ב-2013-05-16. נבדק ב-12 בדצמבר 2012. {{cite news}}:  (עזרה)
↑  Krauel, Torsten (28 בנובמבר 2010). "Kim Jong-ils Höhlenstaat Nordkorea". Die Welt (בגרמנית). נבדק ב-12 בדצמבר 2012. {{cite news}}:  (עזרה)
↑  Lipes, Joshua (17 באוגוסט 2009). "Kim's Palaces, via Google Earth". Radio Free Asia. נבדק ב-12 בדצמבר 2012. {{cite news}}:  (עזרה)
↑  Prynne, Miranda (21 ביוני 2009). "North Korea uncovered: Palaces, labour camps and mass graves". The Independent. נבדק ב-12 בדצמבר 2012. {{cite news}}:  (עזרה)
↑  Brown, Adrian (9 באוגוסט 2009). "Satellites uncover North Korea". BBC News. נבדק ב-12 בדצמבר 2012. {{cite news}}:  (עזרה)
↑  "Kim Jong-il's sitting room discovered by Google earth". People’s Daily. 13 באוגוסט 2009. נבדק ב-12 בדצמבר 2012. {{cite news}}:  (עזרה)
↑    Leonard Doyle, ‏Leaders live in luxury while North Koreans starve to pay for nuclear bomb, The Telegraph, 30 May 2009
מודל MWC

מעבר אלוסטרי בין קונפורמציות T  ו-R בפקוח אינהיביטור, סובסטרט או אגוניסט.
מודל MWC (ידוע גם בשמות "המודל המתואם" The concerted model ו"מודל שני המצבים" The two-state model) הוא מודל מתמטי להסברת מנגנוני-מבני של תופעת הקואופרטיביות. פותח במקור כדי להסביר את קינטיקת הקישור של חמצן להמוגלובין.
מודל MWC פותח על ידי ז'אק מונו, ג'פרי ווימן וז'אן-פיאר שנז'ו בשנת 1965. בבסיס מודל זה קיימת הנחת היסוד שכל תתי היחידות בחלבון משנות את הקונפורמציה שלהן, ולכן גם את האפיניות, יחדיו. כלומר, שינוי מתואם בכל תתי היחידות. כל תתי היחידות ימצאו במצב T (מתוח, עם האפיניות הנמוכה) או במצב R (רגוע, עם האפיניות הגבוהה). קישור הליגנד לתת יחידה מטה את שיווי המשקל בין המצבים T ל-R, ולכן גורם לשינוי הנצפה בחלבונים קואופרטיביים.
שני מודלים, MWC ו-KNF, הוצעו על מנת לתאר את הקואופרטיביות של חלבון ההמוגלובין. מכיוון שמודל MWC הצריך, לצורך תיאורו, מספר קטן יותר של פרמטרים מאשר מודל KNF, הוא נחשב עדיף יותר על מודל KNF. לעומת זאת, המצדדים במודל KNF ציינו את חסרונו של מודל MWC בתיאור קואופרטיביות שלילית.
ראו גם

המוגלובין
מודל KNF
קואופרטיביות
השבעתו של ג'ימי קרטר לנשיאות ארצות הברית

| --- | --- |

 מידע כללי
 סוג:  השבעת נשיא ארצות הברית 
 מדינה:  ארצות הברית 
 מיקום:  הקפיטול 
 משתתפים:  ג'ימי קרטר, וולטר מונדייל, וורן ברגר 
 תאריך:  20 בינואר 1977 
 
ההשבעה של ג'ימי קרטר לנשיאות ארצות הברית (באנגלית: President Inauguration of Jimmy Carter) כנשיא ארצות הברית ה-39 נערכה ביום חמישי, 20 בינואר 1977, ונערכה בצד המזרחי של הקפיטול שוושינגטון די. סי.
ההשבעה הייתה ההשבעה ה-48 בארצות הברית והיחידה של קרטר.
ארבעים שנה מאוחר יותר, קרטר השתתף בהשבעתו הראשונה של דונלד טראמפ לנשיאות, והפך לנשיא ארצות הברית הראשון שציין 40 שנים להשבעתו.
ההשבעה

קרטר נשבע אמונים באמצעות ביבליה משפחתי, שנפתח בספר מיכה, פרק ו', אותו תנ"ך בו השתמש ג'ורג' וושינגטון בהשבעתו לנשיאות ב-1789.
מזג האוויר היה קר אך שטוף שמש, עם תחושת קור של עשרות מעלות מתחת לאפס. הטמפרטורה המשוערת בשעת הצהריים הייתה סביב 28 מעלות פרנהייט (מינוס 2 מעלות צלזיוס).
נאום ההשבעה של קרטר הכיל 1,228 מילים. בו הוא דיבר על הבאת "רוח חדשה בקרבנו כולנו", והזהיר את האמריקאים "לדחות את האפשרות של כישלון או בינוניות". בנוסף, הוא הביע את משאלתו כי יום אחד "מדינות העולם יוכלו לומר שבנינו שלום מתמשך, לא על בסיס כלי נשק אלא על בסיס מדיניות בינלאומית המשקפת את הערכים היקרים ביותר שלנו".
לאחר טקס ההשבעה, קרטר היה הנשיא הראשון שהלך ברגל מהקפיטול לבית הלבן במסגרת מצעד שנערך לאחר הטקס. נוסף על כך, קרטר ביקש לבטל את ארוחת הצהריים המסורתית לרגל ההשבעה, אירוע המארח הוועדה המשותפת של הקונגרס להשבעה. את האירוע שידרו רשת CBS, והטקס שודר בטלוויזיה ברחבי ארצות הברית.
טקס ההשבעה של קרטר היה הראשון לאחר פתיחת מערכת  הרכבת התחתית של וושינגטון, ובין היתר, נקבע שיא נוסעים ליום אחד העומד על 68,023, שהגיעו לצפות בהשבעה.
מוזיקה

בין השירים שהוצגו בהשבעתו של קרטר נכללו "Crazy" של וילי נלסון, בביצועה של לינדה רונסטאדט; "God Bless America" של אירווינג ברלין, בביצועה של אריתה פרנקלין; "Take Care of This House" מתוך המחזמר "ברודוויי"; "1600 Pennsylvania Avenue" של ליאונרד ברנשטיין ואלן ג'יי לרנר, בביצועה של פרדריקה פון שטאדה והתזמורת הסימפונית הלאומית; ו"Bess, You Is My Woman Now" מתוך "פורגי ובס" של ג'ורג' גרשווין (מילים מאת דובוז הייוורד), בביצועם של דוני ריי אלברט וקלאמה דייל.
קישורים חייצוניים

מדיה וקבצים בנושא  בוויקישיתוף
הערות שוליים

1 2 3  "48TH INAUGURAL CEREMONIES". United States Senate. נבדק ב-15 ביוני 2021. {{cite web}}:  (עזרה)
1 2  "Inaugural Addresses of the Presidents of the United States : From George Washington 1789 to George Bush 1989".
↑  Ray Glasser. "Inauguration of Jimmy Carter - Jan., 1977 - CBS - Video Dailymotion". Dailymotion.
↑  Eisen, Jack (22 בינואר 1977). "Subway Elegant for a Night". Washington Post. {{cite news}}:  (עזרה)
↑  "Jimmy Carter's Inaugural Gala (TV Movie 1977)". IMDb.
↑  "Who else sang the anthem at presidential inaugurations?". Associated Press News. 14 בדצמבר 2016. {{cite web}}:  (עזרה)
דלקת קרום המוח

| --- | --- |

תרשים המתאר של שלושת הקרומים במערכת העצבים המרכזית: קרום קשה, קרום עכבישי וקרום עדין
 תחום:  נוירולוגיה 
 מיקום אנטומי:  קרומי המוח 
 גורם:  Streptococcus pneumoniae, נגיף, המופילוס אינפלואנזה, Neisseria meningitidis, דליפת נוזל שדרה מהגולגולת, בפסקה זו רשומה אחת נוספת שטרם תורגמה 
 תסמינים:  כאב ראש, פוטופוביה, meningeal syndrome, בחילה, חום, הקאה 
 טיפול:  פלוקלוקסצילין  אמיקצין  minocycline  צפטריאקסון  5-fluorocytosine  DL-ofloxacin 
 קישורים ומאגרי מידע
 eMedicine:  article/232915 
 DiseasesDB:  22543
 MeSH:  D008581
 MedlinePlus:  000680
 סיווגים
 ICD-10:  G00–G03
 
דלקת קרומי המוח (מיוונית: μῆνιγξ - ממברנה, או קרום + הסיומת itis- שמשמעותה דלקת) דלקת עוצבה ומנינגיטיס היא מחלה דלקתית חריפה של הקרומים הרכים של המוח וחוט השדרה, הנגרמת בעיקר בשל זיהום חיידקי ונגיפי, אולם במקרים מסוימים גם ממיקרואורגניזמים אחרים דוגמת פטרייתי וטפילי ולעיתים נדירות גם כתוצאה ממחלות לא זיהומיות ומשימוש בתרופות מסוימות. דלקת קרום המוח נחשבת למחלה מסכנת חיים שדורשת התערבות רפואית מיידית.
הגורמים לדלקת קרומי המוח

עיקר דלקות קרום המוח נגרמות כתוצאה מזיהום של מיקרואורגניזמים ממקור חיידקי ונגיפי. במקרים מסוימים המחלה עלולה להתפתח כתוצאה מזיהום פטרייתי וטפילי, ולעיתים נדירות כתוצאה משימוש בתרופות מסוימות ועל רקע מחלות לא זיהומיות מסוימות. המונח דלקת אספטית של קרום המוח (Aseptic meningitis) מתייחס למצב בו לא נמצאה עדות לנוכחות חיידקית במוקד הדלקת. לכן מונח זה מתייחס לרוב לזיהום נגיפי בקרומי המוח, למצב בו לא התאפשר תרבות מזהם חיידקי בקרקע מזון בעקבות טיפול אנטיביוטי אינטנסיבי, וכן למצב של דלקת קרום המוח שלא על רקע גורם זיהומי כלשהו.